《月夜宿云门寺》
清代·刘清

攀萝陟层峦，投宿远公宅。众鸟不闻声，悠然夜方寂。

一规月破云，流辉照虚壁。萧萧松影寒，皎皎山光白。

蛩号露草清，猿啸烟林碧。我心素爱间，此来惬所适。

逝将谢尘烦，永伴栖元客。

作者简介：（ 1742—1827）贵州广顺人，字天一，号朗渠，一号松斋。由拔贡官蜀、鲁。任四川南充知县时，号“刘青天”。借此诱杀白莲教军首领王三槐。后官至山东登州镇总兵。